Document ID: 32000R2437

Nariadenie Komisie (ES) č. 2437/2000
z 3. novembra 2000
o trvalom povolení doplnkovej látky a dočasnom povolení nových doplnkových látok v krmivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach do krmív [1], naposledy zmenenú a doplnenú nariadením Komisie (ES) č. 1887/2000 [2], najmä na jej článok 3,
keďže:
(1) Smernica 70/524/EHS ustanovuje, že nové doplnkové látky sa povoľujú s prihliadnutím na pokrok vo vedeckých a technických poznatkoch.
(2) Článok 9d smernice ustanovuje, že doplnková látka typu podľa časti II prílohy C k smernici sa povoľuje, ak z preskúmania dokumentácie vyplýva, že všetky podmienky podľa článku 3a smernice sú splnené.
(3) Článok 9e smernice ustanovuje, že doplnkovú látku rovnakého typu možno dočasne povoliť na dobu štyroch rokov, ak z preskúmania vyššie uvedenej dokumentácie vyplýva, že podmienky článku 3a písm. b až písm. e smernice sú splnené, a keď je odôvodnené predpokladať z pohľadu dostupných výsledkov, že podmienky článku 3 a písm. a sú tiež splnené.
(4) Vyhodnotenie predloženej dokumentácie ukazuje, že prípravok mikroorganizmu opísaný v prílohe I a II k tomuto nariadeniu spĺňa podmienky podľa článku 3a písm. b až písm. e smernice. Ďalej spĺňa podmienky podľa článku 3a písm. a, pri jeho používaní u prasiatok.
(5) Z pohľadu dostupných výsledkov je odôvodnené taktiež predpokladať, že pri používaní toho istého prípravku mikroorganizmu pre kategórie zvierat, uvedené v prílohe II k nariadeniu, sú splnené podmienky podľa článku 3a písm. a.
(6) Z vyhodnotenia predloženej dokumentácie vyplýva, že prípravky enzýmov opísané v prílohe III k tomutonariadeniu spĺňajú podmienky predbežného povolenia špecifikované v článku 9e smernice a v súlade s inými ustanoveniami, pri ich používaní pre kategórie zvierat, uvedené v prílohe III k tomuto nariadeniu.
(7) Smernica Rady 89/391/EHS z 12 júna 1989 o zavedení opatrení na podporu zlepšenia bezpečnosti a ochrany zdravia pracovníkov pri práci [3] a jej príslušné osobitné smernice, najmä smernica Rady 90/679/EHS [4], naposledy zmenená a doplnená smernicou Komisie 97/65/ES [5] o ochrane pracovníkov pred rizikami súvisiacimi s vystavovaním sa biologickým činiteľom pri práci, sú plne uplatniteľné na pracovníkov pri používaní a manipulácii s doplnkovými látkami v krmivách.
(8) Vedecký výbor pre výživu zvierat zaslal priaznivé stanovisko so zreteľom na neškodnosť prípravkov enzýmov a mikroorganizmov a so zreteľom na priaznivý účinok prípravkov mikroorganizmov na prasiatka.
(9) Opatrenia ustanovené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok 1
Prípravky patriace do skupiny "mikroorganizmov" opísané v prílohe I a II k tomuto nariadeniu sa povoľujú podľa smernice 70/524/EHS ako doplnkové látky pre výživu zvierat za podmienok ustanovených v uvedených prílohách.
Článok 2
Prípravky patriace do skupiny "Enzýmov" opísané v prílohe III k tomuto nariadeniu sa povoľujú podľa smernice 70/524/EHS ako doplnkové látky pre výživu zvierat za podmienok ustanovených v uvedenej prílohe.
Článok 3
Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 3. novembra 2000

Labels: 0
17
6